b'\n_START_ARTICLE_\nDamage: The Sadistic Butchering of Humanity\n_START_SECTION_\nJuoni\n_START_PARAGRAPH_\nPresidentin menestynyt ja lupaava poika Michael Modelcitizen katoaa. Nelj\xc3\xa4n vuoden etsint\xc3\xb6jen j\xc3\xa4lkeen h\xc3\xa4nen todetaan olevan kuollut ja h\xc3\xa4nelle j\xc3\xa4rjestet\xc3\xa4\xc3\xa4n hautajaiset. Hautajaisp\xc3\xa4iv\xc3\xa4n\xc3\xa4 Mike Massacre her\xc3\xa4\xc3\xa4 hullun tiedemiehen koekammiossa. Mike on menett\xc3\xa4nyt muistinsa eik\xc3\xa4 tied\xc3\xa4 kuka h\xc3\xa4n on tai miss\xc3\xa4 h\xc3\xa4n on. Pelin tavoitteena on eliminoida kaikki vastaantulijat.\n_START_SECTION_\nKehitys\n_START_PARAGRAPH_\nDamagen kehitt\xc3\xa4neen tiimin j\xc3\xa4senet olivat alun perin irtautuneet The Crux -demoryhm\xc3\xa4st\xc3\xa4. Jyrki Sinivaara ja Olli-Pekka Kojo alkoivat kehitt\xc3\xa4\xc3\xa4 peli\xc3\xa4 Amiga-ST:ll\xc3\xa4 ohjelmoitujen tikku-ukkojen ymp\xc3\xa4rille. Kojo ideoi sivultakuvatun kaupungin, Sinivaara toimi pelin ohjemoijana. Kehitykseen meni nelj\xc3\xa4 vuotta. Yhdess\xc3\xa4 vaiheessa pelill\xc3\xa4 oli my\xc3\xb6s hollantilainen jakelija._NEWLINE_Kehitt\xc3\xa4j\xc3\xa4tiimi on perustellut pelin v\xc3\xa4kivaltaisutta sill\xc3\xa4, ett\xc3\xa4 he halusivat tehd\xc3\xa4 pelin, \xe2\x80\x9djota kukaan ei kehtaisi tehd\xc3\xa4\xe2\x80\x9d. Peli oli viimeinen suomalainen Amigalle kehitetty peli._NEWLINE_Vuonna 2013 pelist\xc3\xa4 tehtiin uusversio PC:lle. Peli hyv\xc3\xa4ksyttiin vuonna 2016 Steamin Greenlight-ohjelmaan, eli se voidaan julkaista Steamissa.\n_START_SECTION_\nVastaanotto\n_START_PARAGRAPH_\nPelin julkaisussa CU Amigan p\xc3\xa4\xc3\xa4toimittaja piti Damagea idealtaan sairaana. Vice-lehden mukaan Damage on yksi Amigan huomattavimmista gore-peleist\xc3\xa4, ja sen voi n\xc3\xa4hd\xc3\xa4 edell\xc3\xa4k\xc3\xa4vij\xc3\xa4n\xc3\xa4 Hotline Miamille.'